stanford-oval/wikipedia huggingface dataset:
Steven Seagal
Varhaiset vuodet

Seagal syntyi Lansingissa Michiganissa, jossa hän asui 5-vuotiaaksi asti. Hänen äitinsä, Patricia (1930–2003) työskenteli lääkintähoitajana ja isänsä Samuel Steven Seagal (1928–1991) high schoolissa matematiikan opettajana. Seagalin äiti oli sukujuuriltaan amerikanirlantilainen ja isä amerikanjuutalainen. Seagalin isovanhemmat olivat venäjän juutalaiset Nathan Siegelman (1892–1973) ja Dora Goldstein (1894–1989). Hänen isoisänsä muutti Yhdysvaltoihin tullessaan sukunimensä Seagaliksi. Seagal itse on kuitenkin kertonut isoisänsä olleen mongolialainen, joka muutti Venäjältä Yhdysvaltoihin sota-aikaan.
Hänen perheensä muutti Fullertoniin, Kaliforniaan, missä Seagal alkoi harjoitella taistelulajeja sattuman kautta. Seagal alkoi työskennellä eräässä ravintolassa tiskaajana noin 13–14-vuotiaana. Hän oli omien sanojensa mukaan valehdellut ikäänsä, jotta pääsi töihin. Paikalla ollut kokki Sakamoto oli Shotokan ja Shuri-te karatetyylisuuntien harjoittaja. Hän huomasi Seagalin potentiaalin ja kiinnostuksen kamppailulajeihin, sekä Aasiaa ja erityisesti Japania kohtaan. Sakamoto opetti Seagalille pääosin okinawalaisen Shuri-te karaten perusteet. Seagal harjoitteli Sakamoton kanssa useita vuosia, jonka jälkeen harjoitteli myös hetken aikaa Shitō-ryūta Fumio Demuran opissa. Sittemmin Seagal löysi aikidoa opettavan sensein Harry Kiyoshi Ishisakan, jonka kanssa hän harjoitteli pelkästään aikidoa kaiken aikaa. Seagal vieraili myös Japanissa noin 16–18-vuotiaana isänsä kanssa, jossa hän tapasi aikidon perustajan Morihei Ueshiban. Noin vuoden 1970 tietämillä hän muutti Japaniin japanilaissyntyisen tyttöystävänsä Miyako Fujitanin kanssa, jonka kanssa hän myöhemmin meni naimisiin. He asuivat Miyakon vanhempien luona.[lähde? ] Miyakon vanhemmat omistivat aikidokoulun.[lähde? ] Japanissa hän toimi aikidokouluttajana vuoteen 1982 saakka, jolloin hän palasi Yhdysvaltoihin New Mexicoon, ja perusti yhdessä Craig Dunnin kanssa itämaisten puolustustaitojen koulun, dojon. Dunn pyörittää vielä tänäkin päivänä heidän perustamaansa dojoa. Seagal palasi Japaniin ja toi mukanaan sieltä Haruo Matsuokan vuonna 1983. He perustivat yhdessä aikidokoulun Burbankiin, Kaliforniaan, mutta myöhemmin siirsivät sen läntiseen Hollywoodiin. Vuodesta 1997 Matsuoka on ollut vastuussa heidän vireille panemastaan dojosta.
Elokuvaura

Seagalin ensikosketus elokuvateollisuuteen oli taistelukoreografina 1982 julkaistussa The Challenge nimisessä elokuvassa. Samassa roolissa hän myös toimi 1983 elokuvassa James Bond: Älä kieltäydy kahdesti. Seagalin elokuvaura sai alkunsa sattumalta, kun Michael Ovitz, eräs Hollywoodin kykyjenetsijä vieraili hänen Kaliforniassa sijainneessa aikidokoulussaan ja vakuuttui hänen kyvyistään. Hän järjesti Seagalin koekuvauksiin 1987 ja Warner Bros., joka etsi näyttelijöitä toimintaelokuviinsa vakuuttui hänen kyvyistään ja solmi neljän elokuvan mittaisen sopimuksen. Seagal debytoi ensimmäisen kerran elokuvassa Nico (Above the Law), joka pitkälti oli hänen taistelulajitaitojensa varassa ja pian Seagalista tulikin yksi toimintaelokuvien fanien suosikeista tulevien elokuviensa myötä.
Elokuvaura > 1990-luvulla

Onnistuneen ensielokuvansa jälkeen Seagal teki kolme muuta menestynyttä elokuvaa: Vaikeasti tapettava, Kuoleman merkki ja Katujen laki. 1992 hän näytteli menestyneimmässä elokuvassaan Kaappaus merellä, joka myi 156,4 miljoonan dollarin edestä maailmanlaajuisesti. Menestyksekkään Kaappaus merellä -elokuvan jälkeen hän ohjasi 1994 ensimmäisen elokuvansa Vaarallisella alueella. Seagal käytti elokuvaa hyväkseen herättääkseen keskustelua ympäristön saastumisesta ja tuhoutumisesta. Elokuva ei menestynyt kovinkaan hyvin, sen tekeminen maksoi noin 50 miljoonaa dollaria ja se tuotti vain 39 miljoonaa Yhdysvalloissa.
1995 Seagal näytteli Kaappaus merellä -elokuvan jatko-osassa Kaappaus raiteilla ja 1996 elokuvassa The Glimmer Man. 1996 hän oli myös mukana sivuosassa elokuvassa Ratkaisun hetket. 1997 hän palasi taas ympäristöaiheiseen elokuvassa Tappava salaisuus, jossa hän esitti ympäristöagenttia, joka yritti estää teollisuuskonnia saastuttamasta Kentuckyn vuoristoseutua. Elokuva ei menestynyt taloudellisesti. 1998 Seagal teki omilla rahoillaan elokuvan Patriootti, joka kuvattiin hänen omistamansa maatilan ympäristössä Montanassa.
Musiikkiura

Näyttelemisen ja taistelulajien lisäksi Seagal soittaa myös kitaraa ja hänen kappaleitaan on ollut mukana muutamassa elokuvassa. 2005 hän julkaisi poppia ja bluesia sekoittelevan debyyttialbuminsa Songs from the Crystal Cave. Seagalin vuoden 2005 elokuvassa Into the Sun oli muutamia kappaleita albumilta. Seagalin toinen albumi Mojo Priest julkaistiin huhtikuussa 2006.
Yksityiselämä

Seagal on ollut naimisissa Miyako Fujitanin (1975–1986) ja Kelly LeBrockin (1987–1996) kanssa. Ensimmäisestä liitosta hänellä on kaksi ja toisesta kolme lasta. Seagalin lasten nimet ovat Kentaro Take-Seagal (1975), Ayako Fujitani (1979), Annaliza (1987), Arrissa (1993) ja Dominic (1990). Hänen ensimmäisellä pojallaan Kentarolla on 4. danin musta vyö aikidossa.
Seagal on tunnettu myös eläinten oikeuksien puolustamisesta ja ympäristönsuojelua korostavista elokuvistaan.
Lisäksi Seagal on näyttelijäntyön ohella toiminut jo yli 20 vuoden ajan poliisina New Orleansin lähellä.[lähde? ] Hän on myös kasvissyöjä. 1999 Seagalille myönnettiin PETA Humanitarian Award -palkinto ansiokkaasta eläintensuojelusta.
Vladimir Putin myönsi Seagalille Venäjän kansalaisuuden vuoden 2016 marraskuun alussa ja ojensi hänelle Venäjälle televisioidussa tilaisuudessa henkilökohtaisesti Venäjän passin 26. marraskuuta 2016. Venäjä on myös nimittänyt Seagalin erityislähettilääkseen vastaamaan humanitaarisista väleistä Yhdysvaltojen kanssa. Seagalin tehtävänä on edistää maiden välistä vuorovaikutusta esimerkiksi kulttuurin, taiteen ja nuorisovaihtojen osalta. Samana vuonna Seagal sai Serbian kansalaisuuden.
Seagalilla on viiden vuoden maahantulokielto Ukrainaan, koska hänen katsotaan Ukrainan turvallisuuspalvelun mukaan olevan "uhka kansalliselle turvallisuudelle". Vladimir Putin myönsi Seagalille Ystävyyden kunniamerkin 27.2.2023. Seagal on Putinin tukija ja  Seagal on tehnyt Venäjän hallinnon propagandaa.
Filmografia

| Vuosi | Elokuva | Alkuperäinen nimi | Rooli |
| --- | --- | --- | --- |
| 1988 | Nico | Above the Law | Nico Toscani |
| 1990 | Vaikeasti tapettava | Hard to Kill | Mason Storm |
| 1990 | Kuoleman merkki | Marked for Death | John Hatcher |
| 1991 | Katujen laki | Out for Justice | Gino Felino |
| 1992 | Kaappaus merellä | Under Siege | Casey Ryback |
| 1994 | Vaarallisella alueella | On Deadly Ground | Forrest Taft |
| 1995 | Kaappaus raiteilla | Under Siege 2: Dark Territory | Casey Ryback |
| 1996 | Ratkaisun hetket | Executive Decision | Austin Travis |
| 1996 | The Glimmer Man | Glimmer Man | Jack Cole |
| 1997 | Tappava salaisuus | Fire Down Below | Jack Taggart |
| 1998 | Jättini | My Giant | Oma itse (cameo) |
| 1998 | Patriootti | The Patriot | Tri. Wesley McClaren |
| 2001 | Exit Wounds | Exit Wounds | Orin Boyd |
| 2001 | Ticker | Ticker | Frank Glass |
| 2002 | Kuoleman selli | Half Past Dead | Sasha Petrosevitch |
| 2003 | The Foreigner | The Foreigner | Jonathan Cold |
| 2003 | Out for a Kill | Out for a Kill | Robert Burns |
| 2003 | Pedon kehto | Belly of the Beast | Jake Hopper |
| 2004 | Out of Reach | Out of Reach | William Lansing |
| 2004 | Clementine | Clementine | Jack Miller |
| 2005 | Into the Sun | Into the Sun | Travis Hunter |
| 2005 | Submerged | Submerged | Cody |
| 2005 | Today You Die | Today You Die | Harlan Banks |
| 2005 | Black Dawn – musta aamunkoitto | Black Dawn | Jonathan Cold |
| 2006 | Palkkasoturi | Mercenary for Justice | John Seeger |
| 2006 | Shadow Man | Shadow Man | Jack Foster |
| 2006 | Attack Force | Attack Force | Marshall Lawson |
| 2007 | Flight of Fury | Flight of Fury | John Sands |
| 2007 | Urban Justice | Urban Justice | Simon Ballister |
| 2008 | The Marker | Pistol Whipped | Matt Conlin |
| 2008 | The Onion Movie | The Onion Movie | Cock Puncher |
| 2008 | Kill Switch | Kill Switch | Jacob |
| 2009 | Against the Dark | Against the Dark | Tao |
| 2009 | Ruslan | Driven To Kill | Ruslan |
| 2009 | The Keeper | The Keeper | Roland Sallinger |
| 2009 | A Dangerous Man | A Dangerous Man | Shane Daniels |
| 2010 | Machete | Machete | Torrez |
| 2010 | Born to Raise Hell | Born to Raise Hell | Robert "Bobby" Samuels |
| 2012 | Maximum Conviction | Maximum Conviction | Cross |
| 2013 | Force of Execution | Force of Execution | Alexander Coates |
| 2014 | A Good Man | A Good Man | Alexander |
| 2014 | Gutshot Straight | Gutshot Straight | Paulie Trunks |
| 2016 | Sniper: Special Ops | Sniper: Special Ops | Jake |
| 2016 | Code of Honor | Code of Honor | Robert Sikes |
| 2016 | The Asian Connection | The Asian Connection | Gan Sirankiri |
| 2016 | The Perfect Weapon | The Perfect Weapon | The Director |
| 2016 | End of a Gun | End of a Gun | Decker |
| 2016 | Contract to Kill | Contract to Kill | John Harmon |
| 2017 | Cartels | Cartels | John Harrison |
| 2017 | Absolution | Absolution | John Alexander |
| 2017 | China Salesman | China Salesman | Lauder |
| 2018 | Final Mission | Attrition | Axe |
Filmografia > Käsikirjoittajana

| Vuosi | Elokuva | Tehtävä |
| --- | --- | --- |
| 1988 | Nico | tarina |
| 2003 | Pedon kehto | tarina |
| 2005 | Into the Sun | käsikirjoitus, tarina |
| 2006 | Palkkasoturi |  |
| 2006 | Shadow Man | käsikirjoitus |
| 2006 | Attack Force | käsikirjoitus |
| 2007 | Flight of Fury | käsikirjoitus |
| 2008 | Kill Switch | käsikirjoitus |
| 2009 | The Keeper |  |
| 2010 | Born to Raise Hell | käsikirjoitus |
| 2018 | Attrition | käsikirjoitus |
Filmografia > Televisiosarjat

| Vuosi | TV-sarja | Rooli |
| --- | --- | --- |
| 2009–2010 | Steven Seagal: Amerikan seriffi | Oma itse |
| 2011–2012 | True Justice | Elijah Kane |
Filmografia > Tuottajana

Nico (Above the Law) (1988)
Kuoleman merkki (Marked for Death) (1990)
Katujen laki (Out for Justice) (1991)
Kaappaus merellä (Under Siege) (1992)
Kaappaus raiteilla (Under Siege 2: Dark Territory) (1995)
Prince of Central Park (2000)
Dragon Squad (2005)
Urban Justice (2007)
Against the Dark (2009)
The Keeper (2009)
A Dangerous Man (2009)
True Justice (2011)
Aiheesta muualla

Wikimedia Commonsissa on kuvia tai muita tiedostoja aiheesta .
Jarkko Lehtola: Today You Die - Steven Seagalin Valtio-dialogi  7.2.2008. Elitisti.
Steven Seagal NNDB:ssä
Seagalology
Vladimir Putin ojentaa Seagalille Venäjän passin 2016
Notaari

Notaari on eräiden, nykyisin yleensä lainoppineisuutta vaativien tehtävien nimike. Nimitys tulee latinan kielen sanasta nota ’merkki’, josta seuraa notitia ’muistiinpanot’. Notarius oli luotettu kirjuri / sihteeri, notarius publicus julkinen notaari. Notaareja on perinteisesti ollut oikeusistuimissa, ja notaari on myös kirkollinen virka.
Myös pankkien notariaattipalvelujen nimi on samaa juurta. Monissa Euroopan maissa notaarilaitos on virallisia tehtäviä hoitava oikeudellinen instituutio. Eurooppalaisessa perinteessä notaarit ovat virallisesta asemastaan huolimatta yleensä yksityisiä ammatinharjoittajia.[lähde? ]
Suomessa > Oikeusistuimet

Käräjäoikeudessa käräjänotaari on tuomioistuinharjoittelua (auskultointi) suorittava juristi. Käräjänotaariksi voidaan nimittää oikeustieteen muun ylemmän korkeakoulututkinnon kuin kansainvälisen ja vertailevan oikeustieteen maisterin tutkinnon suorittanut. Ennen harjoittelun alkamista käräjänotaarin on annettava tuomarinvakuutus käräjäoikeudessa. Käräjänotaari perehtyy käräjäoikeuden kanslian tehtäviin sekä laamannin määräyksestä käsittelee ja itsenäisesti ratkaisee tiettyjä oikeudelle ratkaistavaksi tuotuja asioita, ei kuitenkaan laatunsa tai laajuutensa vuoksi vaikeana pidettävää asiaa. Käräjänotaari voi toimia eräissä asioissa myös lautamieskokoonpanon puheenjohtajana. Tuomioistuinharjoittelun suorittanut juristi voi hakea tuomarinkoulutuslautakunnalta oikeutta käyttää varatuomarin arvonimeä.
Tuomioistuinharjoittelu voidaan suorittaa osittain myös hovioikeudessa tai hallinto-oikeudessa.
Lisäksi esimerkiksi vakuutusoikeudessa ja hallinto-oikeuksissa työskentelee valmistelevissa tehtävissä notaarin nimikkeellä viranhaltijoita, jotka eivät osallistu itse asian ratkaisemiseen.[lähde? ]
Suomessa > Julkinen notaari

Julkinen notaari on viranhaltija, joka todistaa allekirjoituksia, tallelokeron avaamisia ja sulkemisia, valvoo arvontoja sekä muita sellaisia. Julkiselta notaarilta vaaditaan oikeustieteen kandidaatin tai maisterin tutkinto. Julkisia notaareita ovat virkaan määrätyt Digi- ja väestötietoviraston sekä Ahvenanmaan valtionviraston virkamiehet. Joitakin julkisen notaarin palveluita tarjotaan myös Suomen konsulaateissa[lähde? ].
Suomessa > Tutkinnot

Varanotaari ja oikeusnotaari ovat alempia oikeustieteellisia yliopistotutkintoja.[lähde? ]
Kirkollinen virka

Suomen evankelis-luterilaisen kirkon tuomiokapituleissa on perinteisesti ollut notaarin virka. Virka poistui kirkkojärjestyksen sääntelystä vuoden 2004 uudistuksessa. Viran kelpoisuusehtona oli tällöin soveltuva ylempi korkeakoulututkinto. Tuomiokapitulin notaarin tehtävät vaihtelevat jonkin verran hiippakuntien kesken. Yleensä notaari toimii tuomiokapitulin sihteerinä ja eräiden hallintoasioiden esittelijänä. Vuonna 2006 Lapuan hiippakunnassa ei ole notaarin virkaa. Suuri osa notaareista on ollut hallintotieteilijöitä tai pappeja. Evankelis-luterilaisen kirkon kirkolliskokouksen kansliaan kuuluu notaarin tehtävänimike. Tehtävä ei ole erillinen virka, vaan kirkkohallitus tai kirkolliskokouksen kansliavaliokunta nimittää siihen kirkolliskokouksen toimikaudeksi henkilön, joka yleensä päätoimenaan hoitaa muuta tehtävää. Myös kirkollisissa virkaanasettajaisissa (esimerkiksi piispan, kirkkoherran ja kappalaisen) toimii notaari, joka lukee virkamääräyksen.[lähde? ]
Muualla maailmassa

Suomen katolisen kirkon hiippakunnan kuuriassa ja oikeusistuimessa toimii notaari. Vatikaanin kuuriassa apostolinen protonotaari on korkea viranhaltija. Nimitystä käytetään myös korkeana arvonimenä.[lähde? ]
New Clear Days

| New Clear Days The Vapors |
| --- | --- | --- |

LP-levyn kansikuva.
Studioalbumin tiedot
 Äänitetty : Lontoossa:   Basing Street Studios   Townhouse Studios   The Roundhouse Studios
 Julkaistu: 1980
 Formaatti: LP
 Tuottaja(t): Vic Coppersmith-Heaven
 Tyylilaji: Rock
 Kesto: 40.16
 Levy-yhtiö: United Artists Records
The Vaporsin muut julkaisut
|   | New Clear Days 1980 | Magnets 1981 |
New Clear Days on brittiläisen Guildfordista kotoisin olevan The Vaporsin esikoisalbumi vuodelta 1980. Yhtyeen "löytäjä" oli The Jam -yhtyeen basisti Bruce Foxton ja se oli kakkosyhtyeenä Jamin Setting Sons -kiertueella loppuvuodesta 1980. Yhtyeen managereina toimivat Foxton ja Paul Wellerin isä. Tämähän toimi myös The Jamin managerina. Lisätietoa yhtyeestä on saanut osoitteesta 45-53 Sinclair Road, London W14.
Albumin nimeen liittyy sanaleikki, sillä sen ääntämisasu on lähellä ilmaisua Nuclear Days. Niinpä kansikuvassa säämiehen kartassa on myös säteilyvaaran merkki ja osa albumin kappaleista sivuaa ydinsodan uhkaa.
Albumin on tuottanut Vic Coppersmith-Heaven ja julkaissut United Artists Records. Taustalla on Liberty / United Records (UK) Ltd.
Äänitys on tehty kolmessa lontoolaisessa studiossa. Basing Streetin studiossa äänittäjänä on ollut Andy Lydon apunaan Nigel ja Barry. Townhouse-studiossa äänittäjänä on ollut Alan Douglas apunaan Nick, George ja Marlese. Lisäksi Trevor Hallesy äänitti kappaleen "Turning Japanese" Roundhouse-studioilla.
Remiksauksen ovat tehneet Alan ja Vic Townhousessa ja masteroinnin Arun Chakruverty studiossa nimeltä The Master Room.
Albumikannen idean isä on Paul Briginshaw ja sen on suunnitellut Shoot That Tiger! AD:n ollessa John Pasche. Valokuvat on ottanut Phil Jude.
Kiitoslistassa ovat Bruce, John, Paul & Gill, Rick, T.C., Timbo & Billy, Lorna, Miranda, Tina, Lisa, Barbed Wire, John Peel, Muscle Music, The Jam, Cowbell, ALCO, Chathamin ja Portsmouthin pojat, Captain Neve, Paul Bradley, Dave "Don't-sign-it" Fagence, Dave Moore, Dick Middleton, Rat Salter, Woody, Malcolm Driver, Simon Rickman, Barry, Gus, Paul ja Mark Greengrocer, Dave Q. ja Alastair, Rita, Suzy O'Lift, Linda, Penny, Richard (Pickle) Branson, Shelley (Cauldron Catering) Suzy ja Tiffany, United Artists sekä yhtyeen fanit.
Erityiskiitoksissa on mainittu Andy McKinnes japanilaisesta kannesta ja logosta sekä John Leech cymbalomista kappaleella "Letter from Hiro".
Kappaleet

Spring Collection – 2:53
Turning Japanese – 3:40
Cold War – 3:55
America – 2:20
Trains – 3:32
Bunkers – 3:52
News at Ten – 3:19
Somehow – 3:30
Sixty Second Interval – 3:50
Waiting for the Weekend – 3:00
Letter from Hiro – 6:25
Kappaleiden tekijä on D. Fenton, ja ne on julkaissut EMI Music Publishing Ltd. Kappaleiden sanat on painettu levypussiin. Sovitukset ovat yhtyeen tekemiä.
Muusikot

David Fenton – kitara ja laulu
Howard Smith – rummut
Edward Bazalgette – soolokitara
Steve Smith – bassokitara ja laulu
Albumin takakannessa on kasvokuvat yhtyeen jäsenistä.
Singlet

Albumilta on julkaistu single Turning Japanese / "Here Comes the Judge" (live) (UA BP 334).
Vappu Jurkka

| Vappu Jurkka |
| --- | --- |
 Vappu Jurkka vuonna 1961.
Henkilötiedot
Syntynyt: 8. marraskuuta 1927 Viipuri, Suomi
Kuollut: 12. huhtikuuta 2012 (84 vuotta) Helsinki
Aiheesta muualla
IMDb
Elonet
Vappu Sinikka Jurkka (8. marraskuuta 1927 Viipuri − 12. huhtikuuta 2012 Helsinki) oli suomalainen näyttelijä ja teatterinjohtaja.
Vappu Jurkan vanhemmat olivat näyttelijät Eino Jurkka (1894–1953) ja Emmi Jurkka (1899–1990). Vappu oli pariskunnan keskimmäinen lapsi ja ainoa tytär. Hänen isoveljensä oli Sakari Jurkka (1923–2012) ja pikkuveljensä Jussi Jurkka (1930–1982). Vappu ja hänen veljensä olivat suurimman osan lapsuudestaan yksin tai palvelijoiden seurassa kotona, kun vanhempien teatteriura meni perheen edelle.
Helsingin Kansanteatteri-Työväenteatterin johtajana toiminut Eino Jurkka sai kuvataiteista kiinnostuneen tyttärensä pyrkimään Suomen Teatterikouluun tämän veljien Jussin ja Sakarin tavoin. Hän ei menettänyt kiinnostustaan kuvataiteisiin, vaikka ammatti löytyi lopulta teatterista. Hänen ensimmäinen suuri roolinsa oli Kansanteatterissa Minna Canthin näytelmässä Anna Liisa.
Vappu Jurkka perusti äitinsä kanssa Teatteri Jurkan 1953. Emmi Jurkka johti teatteria aluksi, Vappu Jurkka hänen jälkeensä 1981–1993. Oman teatterin lisäksi Vappu Jurkka teki monologikiertueita muun muassa vankiloissa ja sairaaloissa oman Thespis-teatterinsa nimellä sekä esiintyi kotimaisissa elokuvissa ja televisiosarjoissa. Hänet muistetaan Ruusun aika -televisiosarjan isoäitinä 1990-luvun alusta.
Vappu Jurkka eli 1950-luvun lopulta tuolloin vielä harvinaisessa avoliitossa kuvataiteilija-kirjailija Rolf Sandqvistin kanssa tämän kuolemaan 1994 saakka. Heidän lapsiaan ovat teatteriohjaaja ja näyttelijä Ville Sandqvist (s. 1960) ja muun muassa Teatteri Jurkan taloutta hoitanut Kalle Sandqvist (s. 1964).
Vappu Jurkka sai valtion ylimääräisen taiteilijaeläkkeen toukokuusta 1987 alkaen. Hän kuoli sairauskohtaukseen kotonaan Helsingin Vuosaaressa huhtikuussa 2012.
Aiheesta muualla

Vappu Jurkka Internet Movie Databasessa. (englanniksi)
Vappu Jurkan muistokirjoitus Helsingin Sanomissa (Arkistoitu – Internet Archive)
Haastattelu Turun Sanomissa (Arkistoitu – Internet Archive)
Ylen Elävä arkisto: Vappu Jurkka muistelee -video
Hanna-Leena Helavuori: / Jurkka, Vappu (1927–2012) Kansallisbiografia-verkkojulkaisu (maksullinen).  13.10.2004 (päivitetty 13.4.2012). Helsinki:  Suomalaisen Kirjallisuuden Seura.
Nightbird

| Nightbird Erasure |
| --- | --- | --- |

Studioalbumin tiedot
 Julkaistu:  24. tammikuuta 2005  25. tammikuuta 2003 (USA)
 Tuottaja(t): Erasure
 Tyylilaji: Synthpop
 Kesto: 43.14
 Levy-yhtiö: Mute Records
Erasuren muut julkaisut
| Hits! The Very Best Of Erasure 2003 | Nightbird 2005 | The Erasure Show 2005 |
Nightbird on brittiläisen synthpop-yhtye Erasuren yhdestoista studioalbumi. Fanien ja kriitikoiden ylistämää Nightbirdiä pidetään vuoden 2005 Erasure-albumin aloittaman taiteellisesti ja kaupallisesti kuivan kauden päätöksenä, paluuna Erasuren alkuaikojen puhtaan tyylikkäseen pop-formaattiin. Albumin ensimmäinen singlejulkaisu, "Breathe", oli yhtyeen suurin hitti sitten vuonna 1994 julkaistun "Always"-kappaleen, kohoten brittien singlelistalla sijalle 4.
Kappaleet

Kaikki kappaleet säveltänyt Vince Clarke sekä Andy Bell.
No Doubt – 3.59
Here I Go Impossible Again – 3.41
Let's Take One More Rocket To the Moon – 4.45
Breathe – 3.49
I'll Be There – 3.20
Because Our Love is Real – 3.39
Don't Say You Love Me – 4.01
All This Time Still Falling Out of Love – 4.16
I Broke It All In Two – 3.39
Sweet Surrender – 3.59
I Bet You're Mad At Me – 4.01
Kokoonpano

Vince Clarke – syntetisaattorit, kosketinsoittimet
Andy Bell – laulu
Listasijoitukset

– 22.
– 27.
– 154.
Singlet

| Nimi | UK Singles | Saksan singlelista | US Hot 100 | USA tanssilista |
| --- | --- | --- | --- | --- |
| "Breathe" | 4 | 35 | - | 1 |
| "Don't Say You Love Me" | 15 | 69 | - | - |
| "Here I Go Impossible Again" / "All This Time Still Falling Out of Love" 1 | 25 | 69 | - | - |

1 molemmat kappaleet singlen A-puolella.
Randy Jackson

| Randy Jackson |
| --- | --- |
 Randy Jackson vuonna 2009.
Henkilötiedot
Syntynyt: 23. kesäkuuta 1956 (ikä 68)
Ammatti:  muusikko
Muusikko
Tyylilajit:  rock ja jazz-funk 
Soittimet:  sähköbasso
Yhtyeet:  Carlos Santana, Jerry Garcia, Jean-Luc Ponty,  Journey, Boston, Madonna, Mariah Carey, Paula Abdul
Levy-yhtiöt:  Columbia Records 
  [ Muokkaa Wikidatassa ] [ ohje ]  
Randall Darius ”Randy” Jackson (s. 23. kesäkuuta 1956 Baton Rouge, Louisiana) on yhdysvaltalainen muusikko ja Grammy-palkittu tuottajaveteraani. Hän on toiminut kahdeksan vuotta A&R-osaston johtajana Columbia Recordsissa ja neljä vuotta johtajana MCA Recordsissa.
Jackson aloitti musiikkiuransa soittamalla sähköbassoa. Hän soitti viulisti Jean-Luc Pontyn taustayhtyeessä albumeilla Civilized Evil (1980), Mystical Adventures (1982) ja Individual Choice (1983) sekä kiersi rockyhtye Journeyn kanssa vuosina 1983–1985.
Jackson on levyttänyt paljon ja esiintynyt monien huipputähtien, kuten Celine Dionin, Mariah Careyn, Madonnan, Elton Johnin, Blue Öyster Cultin, Bostonin, Jon Bon Jovin, Steve Lukatherin, Michael Boltonin, Billy Cobhamin, Bob Dylanin, Aretha Franklinin, Herbie Hancockin, Billy Joelin, George Michaelin, Stevie Nicksin, Bruce Springsteenin, Roger Watersin ja Whitney Houstonin kanssa. Vuodesta 2002 hän on toiminut tuomarina kykyjenetsintäohjelmassa American Idol.
Aiheesta muualla

Randy Jacksonin kotisivut
Noora Suomilammi

| Noora Suomilammi> Henkilötiedot |
| --- | --- |
Koko nimi:  Noora Suomilammi
Syntynyt: 22. toukokuuta 1989 (ikä 35)
Kansalaisuus:   Suomi
Koripalloilija
Pelipaikka:  Heittävä takamies / Pieni laitahyökkääjä
Pituus:  172 cm
Nyk. joukkue:   Tampereen Pyrintö
Sarja:  Naisten Korisliiga
Pelaajaura
Seurajoukkueet
2006–2009 2012–2014 2014–2015 2014–:   Turun Riento  Tampereen Pyrintö  Forssan Alku  Tampereen Pyrintö
Noora Suomilammi (s. 22. toukokuuta 1989) on suomalainen koripalloilija.